указанията, предвидени в раздел III от образеца на идентификационен документ за еднокопитни животни, установен в част 1 от приложение II.
 4.Издаването на лиценз се въвежда в компютърната база данни с позоваване на уникалния код на еднокопитното животно.
 Глава VI
 Правила за използването на уникалния доживотен идентификационен документ за спортни цели и за международното движение на състезателни коне
 Член 34
 Информация за собственика в раздел IV на уникалния доживотен идентификационен документ
 1.Информацията за собственика в раздел IV от образеца на идентификационен документ за еднокопитни животни, установен в част 1 от приложение II, се попълва или:
 а)от компетентния орган или, когато е приложимо, органа с делегирани правомощия, когато това се изисква от националното законодателство; или
 б)от организациите и органите, посочени в член 33, параграф 1, когато това се изисква от правилата и разпоредбите на тези организации и органи.
 2.Чрез дерогация от параграф 1 информацията за собственика може да бъде предоставена под формата на сертификат за собственост или регистрационна карта, при условие че последната е въведена в компютърната база данни и се отнася до:
 а)уникалния код на еднокопитното животно; или
 б)номера на идентификационния документ, когато има такъв, и кода на транспондера или разрешения алтернативен метод за идентификация.
 3.Сертификатът за собственост или картата за записване, предвидена в параграф 2, се връщат на компетентния орган или организациите и органите, посочени в параграф 1 от настоящия член, ако еднокопитното животно е починало или е било продадено, изгубено, откраднато, заклано или умъртвено.
 Член 35
 Попълване на информацията за ваксинацията и здравните изследвания в раздели VII, VIII и IX от уникалния доживотен идентификационен документ
 1.Когато правилата и разпоредбите на организация или орган, посочени в член 33, параграф 1, изискват достъп до определени конни състезания и надбягвания, специфични ваксинации и здравни изследвания:
 а)лекуващият ветеринарен лекар вписва данните за ваксинацията срещу инфлуенца по конете или други болести съответно в раздел VII или VIII от образеца на идентификационен документ за еднокопитни животни, установен в част 1 от приложение II;
 б)ветеринарният лекар, действащ от името на компетентния орган, или организациите и органите, посочени в член 33, параграф 1, които са поискали здравното изследване, вписва резултатите от здравните изследвания, предприети с цел откриване на заразна болест, включена или невключена в списъка, от ветеринарен лекар или лаборатория в раздел IX от образеца на идентификационен документ за еднокопитни животни, установен в част 1 от приложение II.
 2.Когато компетентният орган е разрешил използването на смарт карти или цифрови приложения на преносими електронни устройства в съответствие с член 20, параграф 2, информацията по параграф 1, букви а) и б) също се включва в тези смарт карти или цифрови приложения на преносими електронни устройства.
 Глава VII
 Идентификация на еднокопитни животни, които са въведени в Съюза от трети държави
 Член 36
 Идентификация на еднокопитни животни, които са въведени в Съюза
 Идентификационните документи, издадени в трети държави, се считат за валидни в съответствие с настоящия регламент за идентификацията на еднокопитни животни, допуснати за свободно обращение, ако отговарят на следните условия:
 а)идентификационните документи са издадени:
 i)в случая на чистопородни разплодни еднокопитни животни — от развъдна структура в трета държава, която издава